ভালপারাইসো
ভালপারাইসো চিলির একটি গুরুত্বপূর্ণ শহর ও বন্দর। রাজধানী সান্তিয়াগো থেকে শহরটি ৬৯.৫ মাইল (১১১.৮ কিমি) দূরে অবস্থিত এবং দেশের উত্তরপশ্চিমাঞ্চলে অবস্থিত সবচেয়ে গুরুত্বপূর্ণ বন্দর। শহরটি ভালপারাইসো প্রদেশ এবং ভালপারাইসো অঞ্চলের রাজধানী ও মূল কেন্দ্রবিন্দু। সান্তিয়াগো চিলির আনুষ্ঠানিক রাজধানী হলেও, চিলির জাতীয় কংগ্রেস ১৯৯০ সাল থেকে ভালপারাইসোতে অনুষ্ঠিত হচ্ছে।
চিলির প্রাকৃতিক ইতিহাসবিষয়ক জাতীয় জাদুঘর
জাদুঘরটি দক্ষিণ আমেরিকার প্রাকৃতিক ইতিহাসবিষয়ক জাদুঘরগুলোর মধ্যে প্রাচীনতম। চিলীয় সরকার কর্তৃক নিযুক্ত হয়ে ১৪ সেপ্টেম্বর, ১৮৩০ তারিখে ফরাসী প্রকৃতিবিদ ক্লদিও গে এটি প্রতিষ্ঠা করেন। এর মূল আদেশনামায় চিলির জীববিজ্ঞান ও ভূগোল সম্পর্কীয় বিষয়াদির কথা উল্লেখ ছিল। শস্য ও খনিজ সম্পদের দিকেই মনোনিবেশ ঘটানো হয়। চিলীয় আন্তর্জাতিক প্রদর্শনী উপলক্ষ্যে ১৮৭৫ সালে বর্তমান ভবনটি প্রাসাদ বা প্যাভিলিয়ন আকারে নির্মাণ করা হয়।